

**คู่มือการปฏิบัติงาน**

**การขออนุญาตขุดดิน ถมดิน**

**ตามพระราชบัญญัติการขุดดินและถมดิน พ.ศ. 2543**

****

งานนิติการ

สำนักปลัด องค์การบริหารส่วนตำบลเมืองทุ่ง

**คำนำ**

ปัจจุบันนี้ได้มีการขุดดินอย่างกว้างขวางเพื่อนำดินไปถมพื้นที่ที่ทำการก่อสร้างที่อยู่อาศัยหรือ

กิจการอื่น ๆ ในทางธุรกิจด้านการก่อสร้าง แต่การขุดดินและการถมดินดังกล่าว ณ ปัจจุบันนั้นยังไม่

เป็นไปโดยถูกต้องตามหลักวิชาการซึ่งอาจก่อให้เกิดอันตรายแก่ทรัพย์สิน และความปลอดภัยในชีวิตของ

ประชาชนในเขตพื้นที่ขององค์การบริหารส่วนตำบลเมืองทุ่ง

เพื่อให้การ ขุดดินและถมดินในเขตองค์การบริหารส่วนตำบลเมืองทุ่ง เป็นไปโดยถูกต้องตามหลักวิชาการ และข้อกำหนดหลักเกณฑ์ที่ชัดเจนขึ้น งานนิติการ องค์การบริหารส่วนตำบลเมืองทุ่ง จึงได้ดำเนินการจัดทำคู่มือนี้ เพื่อประโยชน์ในการป้องกันการพังทลายของดินหรือสิ่งปลูกสร้าง ตลอดจนการอื่นที่จำเป็นเพื่อปฏิบัติตาม ตามพระราชบัญญัติการขุดดินและถมดิน พ.ศ. 2543 และกฎกระทรวงตามพระราชบัญญัติการขุดดินและถมดิน พ.ศ. 2543 เพื่อใช้เป็นแนวทางในการปฏิบัติงาน เป็นไปด้วยความถูกต้องและมีประสิทธิภาพ

หวังเป็นอย่างยิ่งว่าคู่มือการปฏิบัติงานการขออนุญาตขุดดิน ถมดิน ตามพระราชบัญญัติการขุด

ดินและถมดิน พ.ศ. 2543 เล่มนี้จะเป็นประโยชน์ต่อเจ้าหน้าที่ผู้ปฏิบัติงานในการเพิ่มศักยภาพการบริการและการบริการสาธารณะ ตลอดทั้งสร้างความเข้าใจแก่ประชาชน สนองตอบความต้องการ และเกิดความผาสุกแก่ประชาชน

งานนิติการ องค์การบริหารส่วนตำบลเมืองทุ่ง

**สารบัญ**

**เรื่อง หน้า**

ความเป็นมา 1

วัตถุประสงค์ 1

ขอบเขต 1

คำจำกัดความ 2

หลักเกณฑ์วิธีการ เงื่อนไข 3

การขุดดิน 3

การถมดิน 4

ข้อควรรู้และให้ถือปฏิบัติในการแจ้งขอขุดดินหรือถมดิน 4

- ข้อยกเว้นการบังคับใช้ 4

- ข้อกำหนดเฉพาะเรื่องของการขุดดิน **5**

- การถมดินที่ต้องแจ้งตามกฎหมาย 5

- ขั้นตอนการขออนุญาตขุดดิน ถมดิน 5

- เอกสารที่ต้องใช้ในการขออนุญาตขุดดิน-ถมดิน 5

- ค่าธรรมเนียมในการขุดดินและถมดิน 6

- บทกำหนดโทษ 6

- ระยะเวลาในการขออนุญาตขุดดิน-ถมดิน 7

ภาคผนวก

- แบบฟอร์มการขออนุญาตขุดดิน และถมดินตามพระราชบัญญัติการขุดดินและถมดิน

พ.ศ. 2543

**-** พระราชบัญญัติการขุดดินและถมดิน พ.ศ. 2543 และกฎกระทรวงตามพระราชบัญญัติการ

ขุดดินและถมดิน พ.ศ. 2543

**คู่มือการปฏิบัติงาน**

**การขออนุญาตขุดดิน ถมดิน**

**ตามพระราชบัญญัติการขุดดินและถมดิน พ.ศ. 2543**

**-------------------**

**1. ความเป็นมา**

อาศัยตามประกาศกฎกระทรวงผังเมืองรวมจังหวัดร้อยเอ็ด พ.ศ.2560 โดยได้ประกาศในราชกิจจานุเบกษา ฉบับที่กฤษฎีกา เล่ม 134 ตอนที่ 44 ก วันที่ 19 เมษายน 2560 ซึ่งประกาศใช้บังคับผังเมืองรวมตามกฎหมายว่าด้วยผังเมือง ให้ใช้พระราชบัญญัติควบคุมอาคาร พ.ศ. 2522 บังคับตามเขตของผังเมืองรวมโดยไม่ต้องตราเป็นพระราชกฤษฎีกา และตามมาตรา 3(6) แห่งพระราชบัญญัติการขุดดินและถมดิน พ.ศ.2543 บัญญัติว่าให้ใช้บังคับพระราชบัญญัติการขุดดินและถมดิน พ.ศ. 2543 ในท้องที่เขตผังเมืองรวมตามกฎหมายว่าด้วยการผังเมือง ทำให้ท้องที่จังหวัดร้อยเอ็ดเป็นเขตควบคุมอาคารและเป็นเขตควบคุมการขุดดิน และถมดินทั้งจังหวัดร้อยเอ็ด

งานนิติการ องค์การบริหารส่วนตำบลเมืองทุ่ง จึงถือปฏิบัติตามพระราชบัญญัติการขุดดินและถมดิน พ.ศ. 2543 เพื่อให้เป็นหลักในการดำเนินการกำหนดหลักเกณฑ์วิธีการและเงื่อนไข ในการขออนุญาต การออกใบอนุญาต การตรวจสอบ การสั่งระงับ ตลอดจนหลักเกณฑ์ต่าง ๆ เพื่อประโยชน์ในการควบคุมและกำกับดูแลพื้นที่ในเขตตำบลเมืองทุ่ง และดำเนินการจัดทำคู่มือประชาชนการปฏิบัติงานการขออนุญาตขุดดินและถมดิน ตามพระราชบัญญัติการขุดดินและถมดิน พ.ศ. 2543 เพื่อสามารถนำไปใช้เป็นแนวทางในการบริหารและให้บริการอย่างมีประสิทธิภาพ ประสิทธิผล เกิดประโยชน์และความพึงพอใจแก่ประชาชน รวมทั้งเป็นหลักประกันว่าประชาชนไม่ว่าจะอยู่พื้นที่ตำบลใด จะได้รับบริการสาธารณะในมาตรฐานขั้นต่ำที่เท่าเทียมกัน

**2. วัตถุประสงค์**

2.1 เพื่อให้เจ้าหน้าที่ผู้ปฏิบัติงานใช้เป็นคู่มือและแนวทางการปฏิบัติตามพระราชบัญญัติการขุดดินและถมดิน พ.ศ. 2543

2.2 เพื่อกำหนดหลักเกณฑ์ วิธีการ เงื่อนไข และอัตราค่าบริการ การขุดดินและถมดินในเขตองค์การบริหารส่วนตำบลเมืองทุ่ง ให้เป็นไปในแนวทางเดียวกัน

2.3 เพื่อควบคุมการขุดดินหรือถมดินที่เกี่ยวกับการก่อสร้างหรือกิจการอื่น ให้เป็นไปโดยถูกต้องตามหลักวิชาการ มิให้เกิดอันตรายแก่ทรัพย์สินและกระทบกระเทือนต่อความปลอดภัยของประชาชน

2.4 เพื่อให้ประชาชนได้รับบริการสาธารณะจากองค์การบริหารส่วนตำบลเมืองทุ่ง อย่างมีมาตรฐานและเป็นธรรม

2.5 เพื่อใช้เป็นเอกสารอ้างอิงในการปฏิบัติงาน

-2-

**3. ขอบเขต**

3.1 คู่มือฉบับนี้เป็นแนวทางการปฏิบัติที่กำหนดตามพระราชบัญญัติการขุดดินและถมดินพ.ศ.2543 และกฎกระทรวงตามพระราชบัญญัติการขุดดินและถมดิน พ.ศ. 2543 โดยครอบคลุมเนื้อหา การขออนุญาต การออกใบอนุญาต การตรวจสอบ การสั่งระงับ ตลอดจนหลักเกณฑ์ต่าง ๆ

3.2 กรณีที่มีการแก้ไข เปลี่ยนแปลงกฎหมาย ข้อกำหนด หลักเกณฑ์เกี่ยวกับการปฏิบัติที่กำหนดตามพระราชบัญญัติการขุดดินและถมดิน พ.ศ. 2543 และกฎกระทรวงตามพระราชบัญญัติการขุดดินและถมดินพ.ศ. 2543 ให้พิจารณาปรับใช้มาตรฐานโดยไม่ขัดหรือแย้งกับกฎหมาย

**4. คำจำกัดความ**

**“ ดิน ”** หมายความรวมถึง หิน กรวด หรือทราย และอินทรีย์วัตถุต่าง ๆ ที่เจือปนกับดิน

**“ พื้นดิน ”** หมายความว่า พื้นผิวของที่ดินที่เป็นอยู่ตามสภาพธรรมชาติ

**“ บ่อดิน ”** หมายความว่า แอ่ง บ่อ สระ หรือช่องว่างใต้พื้นดินที่เกิดจากการขุดดิน

**“ ขุดดิน ”** หมายความว่า กระทำแก่พื้นดินเพื่อนำดินขึ้นจากพื้นดิน หรือทำให้พื้นดิน

เป็นบ่อดิน

**“ ถมดิน ”** หมายความว่า การกระทำใด ๆ ต่อดินหรือพื้นดินเพื่อให้ระดับดินสูงขึ้นกว่าเดิม

**“ เนินดิน ”** หมายความว่า ดินที่สูงขึ้นกว่าระดับพื้นดินโดยการถมดิน

**“ แผนผังบริเวณ ”** หมายความว่า แผนที่แสดงสภาพของที่ดิน ที่ตั้ง และขอบเขตของที่ดิน

ที่จะขุดดินหรือถมดิน รวมทั้งที่ดินและสิ่งปลูกสร้างที่อยู่ข้างเคียง

**“ รายการ ”** หมายความว่า ข้อความชี้แจงรายละเอียดเกี่ยวกับชนิดของดิน ความลึกของบ่อดินที่จะขุด หรือความสูงของเนินดินที่จะถมดิน ความลาดเอียงของบ่อดินหรือเนินดินระยะห่างจากขอบบ่อดินหรือเนินดินถึงที่ดินหรือสิ่งปลูกสร้างของบุคคลอื่น วิธีการป้องกันการพังทลายของดินหรือสิ่งปลูกสร้าง และวิธีการในการขุดดินหรือการถมดิน

**“ เจ้าพนักงานท้องถิ่น ”** หมายความว่า นายกองค์การบริหารส่วนตำบลเมืองทุ่ง

**“ พนักงานเจ้าหน้าที่ ”** หมายความว่า ผู้ซึ่งเจ้าพนักงานท้องถิ่นแต่งตั้งให้ปฏิบัติการตามพระราชบัญญัตินี้

**“แบบแปลน”** หมายความว่า แบบแสดงรายละเอียดในการขุดดินหรือถมดิน

**“รายการประกอบแบบแปลน”** หมายความว่า ข้อความชี้แจงรายละเอียดเกี่ยวกับชนิดของดิน ความลึกและขนาดของบ่อดินที่จะขุดดิน ความสูงและพื้นที่ของเนินดินที่จะถมดิน ความลาดเอียงของบ่อดินหรือเนินดิน ระยะห่างจากขอบบ่อดินหรือเนินดินถึงเขตที่ดินหรือสิ่งปลูกสร้างของบุคคลอื่น วิธีป้องกันการพังทลายของดินหรือสิ่งปลูกสร้าง และวิธีการในการขุดดินหรือถมดิน ตลอดจนสภาพพื้นที่และบริเวณข้างเคียง ระดับดินเดิม คุณสมบัติของดินที่จะขุดหรือจะถม พร้อมทั้งวิธีปฏิบัติหรือวิธีการสำหรับขุดดินหรือถมดินเพื่อให้เป็นไปตามแบบแปลน

-3-

**“รายการคำนวณ”** หมายความว่า รายการแสดงวิธีการคำนวณหาค่าเสถียรภาพความลาดเอียงที่ปลอดภัยในการขุดดินหรือถมดิน หรือรายการแสดงวิธีการคำนวณความปลอดภัยของกำแพงกันดิน

**หลักเกณฑ์วิธีการ เงื่อนไข**

เพื่อประโยชน์ในการป้องกันการพังทลายของดิน หรือสิ่งปลูกสร้าง ตลอดจนการอื่นที่จำเป็นเพื่อปฏิบัติตามพระราชบัญญัติ นี้

1. บริเวณห้ามขุดดินหรือถมดิน

2. ความสัมพันธ์ของความลาดเอียงของบ่อดินหรือเป็นดินตามชนิดของดินความลึก และขนาดของบ่อดินหรือเป็นดินถึงเขตที่ดินหรือสิ่งปลูกสร้างของบุคคลอื่น

3. วิธีการป้องกัน การพังทลายของดิน หรือสิ่งปลูกสร้าง

4. วิธีการให้ความคุ้มครอง และความปลอดภัยแก่คนงานและบุคคลภายนอก

5. หลักเกณฑ์ วิธีการ และเงื่อนไขอื่น ในการขุดดินหรือถมดิน

**การขุดดิน**

**มาตรา 17**

ผู้ใดประสงค์จะทำการขุดดินโดยมีความลึกจากระดับพื้นดินเกิน 3 เมตร หรือมีพื้นที่ปากบ่อดินเกิน 10,000 ตร.ม. หรือมีความลึก หรือพื้นที่ตามที่เจ้าพนักงานท้องถิ่นประกาศกำหนดให้แจ้งต่อเจ้าพนักงาน ท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารแจ้งข้อมูล ดังต่อไปนี้

1) แผนผังบริเวณที่ประสงค์จะทำการขุดดิน

2) แผนผังแสดงเขตที่ดินและที่ดินบริเวณข้างเคียง

3) รายการที่กำหนดไว้ในกฎกระทรวงที่ออกตามมาตรา 6

4) วิธีการขุดดินและการขนดิน

5) ระยะเวลาทำการขุดดิน

6) ชื่อผู้ควบคุมงานซึ่งมีคุณสมบัติที่กำหนดในกฎกระทรวง

7) ที่ตั้งสำนักงานของผู้แจ้ง

8) ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดิน

9) เอกสารและรายละเอียดอื่นๆ ที่คณะกรรมการกำหนด โดยประกาศในราชกิจจานุเบกษา

-4-

**การถมดิน**

**มาตรา 26**

ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียง และมีพื้นที่ของเนินดินไม่เกิน 2,000 ตร.ม. หรือมีพื้นที่ตามที่เจ้าพนักงานท้องถิ่นประกาศกำหนด ต้องจัดให้มีการระบายน้ำเพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่น

การถมดินที่มีพื้นที่เกิน 2,000 ตร.ม.ต้องจัดให้มีการระบายน้ำ และต้องแจ้งการถมดินนั้นต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนด

**ข้อควรจำ**

1. การได้รับใบแจ้งจากเจ้าพนักงานท้องถิ่นตามมาตรา 17 ไม่เป็นเหตุคุ้มครองผู้ขุดดินไม่ว่าจะเป็น เจ้าของที่ดิน ผู้ครอบครองที่ดิน ลูกจ้างหรือตัวแทน ต้องรับผิดชดใช้ค่าสินไหมทดแทนเพื่อการนั้น เว้นแต่จะมีเหตุที่ไม่ต้องรับผิดตามกฎหมาย

2. ผู้ได้รับแล้ว จะต้องเก็บแบบแปลนที่ได้รับแล้วไว้ ในที่ก่อสร้าง จำนวน 1 ชุด เพื่อให้เจ้าหน้าที่องค์การบริหารส่วนตำบลตรวจสอบ

3. ผู้ควบคุมงานก่อสร้าง จะต้องอยู่ควบคุมดูแลการก่อสร้างตลอดเวลา

4. ผู้ได้รับใบแจ้งแล้ว จะต้องเก็บรักษาใบแจ้งพร้อมแบบแปลน ให้อยู่ในสภาพดีตลอดไป

**ข้อควรรู้และให้ถือปฏิบัติในการแจ้งขอขุดดินหรือถมดิน**

**การขุดดิน**

ผู้ใดประสงค์ทำการขุดดิน โดยมีความลึก จากระดับพื้นที่เกินสามเมตรหรือมีพื้นที่ปากบ่อดินเกิน หนึ่งหมื่นตารางเมตร ต้องแจ้งและยื่นเอกสารการขออนุญาตกับทางองค์การบริหารส่วนตำบลเมืองทุ่ง

**การถมดิน**

ผู้ใดประสงค์ทำการถมดิน โดยมีความสูงขอบเนินดินเกินเกณฑ์ระดับที่ดินต่างเจ้าของที่ดินข้างเคียงและมีพื้นที่ของดินไม่เกินสองพันตารางเมตรต้องจัดให้มีการระบายนํ้าเพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่น

การถมดินที่มีพื้นที่เกินสองพันตารางเมตร นอกจากจะต้องจัดให้มีการระบายน้ำแล้ว ต้องแจ้งและยื่นเอกสารขออนุญาตกับทางองค์การบริหารส่วนตำบลเมืองทุ่ง

**ข้อยกเว้นการบังคับใช้**

การขุดบ่อน้ำใช้ที่มีพื้นที่ปากบ่อไม่เกิน 4 ตารางเมตร ผู้ขุดดินไม่ต้องแจ้งต่อเจ้าพนักงานท้องถิ่น

-5-

**ข้อกำหนดเฉพาะเรื่องของการขุดดิน**

1) การขุดดินที่มีความลึกจากระดับพื้นดินไม่เกินสามเมตรเมื่อจะขุดดินใกล้แนวเขตที่ดินของ

ผู้อื่น ในระยะน้อยกว่าสองเท่าของความลึกของบ่อดินที่จะขุดดิน ต้องจัดการป้องกันการพังทลายของดิน ตามวิสัยที่ควรกระทำ

2) การขุดดิน ถ้าพบวัตถุโบราณ ศิลปวัตถุ ซากดึกดำบรรพ์ หรือแร่ที่มีคุณค่าทางเศรษฐกิจหรือทางการศึกษาในด้านธรณีวิทยา ให้ผู้ขุดดินหยุดการขุดดินในบริเวณนั้นไว้ก่อนแล้วรายงานให้เจ้าพนักงานท้องถิ่นทราบภายในเจ็ดวันนับแต่วันที่พบ และให้เจ้าพนักงานท้องถิ่นแจ้งให้กรมศิลปากรหรือกรมทรัพยากรธรณี

**การถมดินที่ต้องแจ้งตามกฎหมาย**

การถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงและมีพื้นที่ของเนินดินเกิน 2,000 ตารางเมตรจะต้องจัดให้มีการระบายน้ำให้เพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงและต้องแจ้งการถมดินนั้นต่อนายกองค์การบริหารส่วนตำบลเมืองทุ่ง

**ขั้นตอนการขออนุญาตขุดดิน ถมดิน**

1. ขอรับคำขออนุญาตจากกองช่างและงานนิติการ

2. นำเอกสารตามหลักฐานยื่นประกอบคำขออนุญาต

3. นำเจ้าหน้าที่ออกตรวจสถานที่

4. เจ้าหน้าที่ตรวจสอบหลักฐาน

5. ออกใบอนญาต

6. ผู้ยื่นคำขออนุญาตชำระค่าธรรมเนียม

**เอกสารที่ต้องใช้ในการขออนุญาตขุดดิน-ถมดิน**

1. ให้ยื่นคำร้องขออนุญาต

2. หลักฐานที่จะต้องยื่นประกอบ ดังนี้

- แบบแปลน-รายละเอียดการขุดดิน-ถมดิน

- สำเนาทะเบียนบ้านผู้ขออนุญาต

- สำเนาบัตรประจำตัวประชาชน (หน้า-หลัง ) ผู้ขออนุญาต

- สำเนาโฉนดที่ดิน ทุกหน้า (ห้ามย่อ-ขยาย)

- สำเนาใบอนุญาตในผู้ประกอบวิชาชีพวิศวกรรมควบคุม

- สำเนารับรองเป็นผู้ประกอบวิชาชีพวิศวกรรมควบคุม

-6-

3. กรณีผู้ขออนุญาตมิได้ถือกรรมสิทธิ์ในที่ดิน (ขุดดิน-ถมดินในที่ดินของผู้อื่น) เพิ่ม

หลักฐาน ดังนี้

- หนังสือยินยอมเจ้าของที่ดิน

- สำเนาทะเบียนบ้าน เจ้าของที่ดิน

- สำเนาบัตรประจำตัวประชาชนเจ้าของที่ดิน

4. กรณีผู้ขออนุญาตมิได้ยื่นขอรับใบอนุญาตด้วยตนเอง เพิ่มหลักฐาน ดังนี้

- หนังสือมอบอำนาจ ติดอากรแสตมป์ 10-30 บาท

- สำเนาทะเบียนบ้านของผู้ได้รับมอบอำนาจ

- สำเนาบัตรประจำตัวประชาชน

**ค่าธรรมเนียมในการขุดดินและถมดิน**

**ค่าธรรมเนียม** ให้คิดอัตรา ดังต่อไปนี้

(1) ใบรับแจ้งการขุดดินหรือถมดิน ฉบับละ 500 บาท

(2) ค่าคัดสำเนาหรือถ่ายเอกสาร หน้าละ 1 บาท

**บทกำหนดโทษ**

**มาตรา 35**

ผู้ใดทำการขุดดินตามมาตรา 17 หรือทำการถมดินตามมาตรา 26 วรรคสาม โดยไม่ได้รับใบแจ้งจากเจ้าพนักงานท้องถิ่นตามมาตรา 17 วรรคสอง หรือ มาตรา 26 วรรคสี่ แล้วแต่กรณี ต้องระวางโทษจำคุกไม่เกินหนึ่งปี หรือปรับไม่เกินห้าหมื่นบาท หรือทั้งจำทั้งปรับ

หากกระทำตามวรรคหนึ่งเกิดขึ้นในบริเวณห้ามขุดดินหรือถมดินตาม มาตรา 6 (1) ผู้นั้นต้องระวางโทษจำคุกไม่เกินสองปี หรือปรับไม่เกินหนึ่งแสนบาท หรือทั้งจำทั้งปรับ

-7-

**ระยะเวลาในการขออนุญาตขุดดิน-ถมดิน**

****

**ภาคผนวก**

**** แบบฟอร์มการขออนุญาตขุดดิน และถมดินตามพระราชบัญญัติการขุดดินและถมดิน พ.ศ. 2543

**** พระราชบัญญัติการขุดดินและถมดิน พ.ศ. 2543 และกฎกระทรวงตามพระราชบัญญัติการขุดดินและ

ถมดิน พ.ศ. 2543

**ใบแจ้งการขุดดิน /ถมดิน ตามพระราชบัญญัติ-**

เลขที่ ......................................................

วันที่......................................................

ลงชื่อ...........................................ผู้รับหนังสือ

(.................................................)

ตำแหน่ง...................................

**การขุดดิน และถมดิน พ.ศ. 2543**

เขียนที่….................................................

วันที่............เดือน....................................พ.ศ....................

ข้าพเจ้า.............................................................................................เป็น บคุคลธรรมดา/นิติบุคคล

อยู่บ้านเลขที่....................ตรอก/ซอย....................................ถนน.............................................หมู่ที่...................

ตำบล/แขวง..............................อำเภอ/เขต..........................................จังหวัด.....................................................

รหัสไปรษณีย์........................โทรศัพท์..........................................

มีความประสงค์จะทำการขุดดิน /ถมดิน ลึก/สูง ..........เมตร พื้นที่ปากบ่อ/ดินถม..............ตารางเมตร

ในโฉนดที่ดิน /น.ส.3/น.ส.3ก/ส.ค.1 เลขที่.................หรือเอกสารสิทธิ์ในที่ดินที่มีชื่อเรียกอย่างอื่น....................

ที่ถนน....................หมู่ที่...........ตำบล/แขวง.............................อำเภอ/เขต....................จังหวัด...........................

ซึ่งอยู่ในเขต..........อบต.เมืองทุ่ง................โดย.............................................................................เป็นจ้าของที่ดิน

กำหนดเวลาแล้วเสร็จ..................วัน มี..........................................................................เป็นผู้ออกแบบและคำนวณ และ.......................................................................เป็นผู้ควบคุมงาน พร้อมนี้

**ข้าพเจ้าได้แนบเอกสารหลักฐานต่างๆ มาด้วยแล้ว คือ**

|  |
| --- |
|  แผนผังบริเวณที่จะทำการขุดดิน/ถมดิน และแผนผังบริเวณแสดงเขตที่ดินและที่ดินบริเวณข้างเคียง พร้อมทั้ง  วิธีการขุดดินหรือถมดิน และการรมดิน จำนวน ....................ชุด ชุดละ................. แผ่น |
|  ภาระผูกพันต่างๆ ที่บุคคลอื่นมีส่วนได้เสียเกี่ยวกับที่ดินที่จะทำการขุดดิน/ถมดิน |
|  สำเนาบัตรประจำตัวประชาชน/สำเนาทะเบียนบ้านของผู้แจ้ง ซึ่งรับรองสำเนาถูกต้องแล้ว จำนวน........ ฉบับ |
|  สำเนาหนังสือรับรองจากการจดทะเบียนนิติบุคคล ซึ่งแสดงวัตถุประสงค์ ที่ตั้งสำนักงาน และผู้มีอำนาจลงชื่อ  แทนนิติบุคคลผู้แจ้งที่หน่วยงานซึ่งมีอำนาจรับรอง จำนวน…………..…. ฉบับ (กรณีที่นิติบุคคลเป็นผู้แจ้ง) |
|  สำเนาบัตรประจำตัวประชาชนของผู้จัดการหรือผู้แทนนิติบุคคลผู้แจ้ง ซึ่งรับรองสำเนาถูกต้องแล้ว  จำนวน………….. ฉบับ (กรณีที่นิติบุคคลเป็นผู้แจ้ง) |
|  หนังสือแสดงความเป็นตัวแทนของผู้แจ้ง สำเนาบัตรประจำตัวประชาชน และสำเนาทะเบียนบ้านของตัวแทน  ผู้แจ้ง ซึ่งรับรองสำเนาถูกต้องเรียบร้อยแล้ว จำนวน……….... ฉบับ (กรณีมีการมอบอำนาจให้ผู้อื่นแจ้งแทน) |
|  รายการคำนวณ 1 ชุด จำนวน................. แผ่น |
|  หนังสือรับรองว่าเป็นผู้ออกแบบและคำนวณการขุดดิน/ถมดิน จำนวน........ ฉบับ  พร้อมทั้งสำเนาบัตรอนุญาตเป็นผู้ประกอบวิชาชีพวิศวกรรมควบคุม ซึ่งรับรองสำเนาถูกต้องแล้ว  จำนวน.................. ฉบับ (กรณีที่งานมีลักษณะ ขนาด อยู่ในประเภทวิชาชีพวิศวกรรมควบคุม) |
|  สำเนาโฉนดที่ดิน เลขที่.............................../ น.ส.3 เลขที่…………………..………./ ส.ค.1 เลขที่………………………  ที่จะทำการขุดดิน/ถมดิน ขนาดเท่าต้นฉบับจริง ซึ่งรับรองสำเนาถูกต้องแล้ว จำนวน......................... ฉบับ  -2- |
|  หนังสือสำเนายินยอมของเจ้าของที่ดิน สำเนาบัตรประจำตัวประชาชน หรือสำเนาหนังสือรับรองการ  จดทะเบียนนิติบุคคล ซึ่งแสดงวัตถุประสงค์ และผู้มีอำนาจลงชื่อแทนนิติบุคคลเจ้าของที่ดิน ที่หน่วยงานซึ่งมี  อำนาจรับรอง สำเนาบัตรประจำตัวประชาชนและสำเนาทะเบียนบ้านของผู้จัดการหรือผู้แทนนิติบุคคล  เจ้าของที่ดิน ซึ่งรับรองสำเนาถูกต้อง จำนวน.......................... ฉบับ (กรณีที่เป็นที่ดินของบุคคลอื่น) |
|  หนังสือแสดงความยินยอมของผู้ควบคุมงาน จำนวน……………………. ฉบับ |
|  สำเนาใบอนุญาตเป็นผู้ประกอบวิชาชีพวิศวกรรมควบคุมงาน ซึ่งรับรองสำเนาถูกต้อง จานวน.................. ฉบับ  (เฉพาะกรณีที่งานมีลักษณะ ขนาด อยู่ในประเภทเป็นวิชาชีพวิศวกรรมควบคุม) |
|  เอกสารและรายละเอียด อื่น ๆ |

จึงขอแจ้งต่อเจ้าพนักงานท้องถิ่นเพื่อขอรับใบรับแจ้งการขุดดิน/ถมดิน

(ลงลายมือชื่อ)...................................................ผู้แจ้ง

(....................................................)

**หมายเหตุ**

(1) ข้อความใดไม่ใช้ให้ขีดฆ่า

(2) ใส่เครื่องหมาย / ในช่อง  ที่ต้องการ ประทับตราในกรณีที่ผู้แจ้งเป็นนิติบุคคล

ด.2



**ใบรับแจ้งการขุดดิน ตามพระราชบัญญัติการขุดดินและถมดิน พ.ศ. 2543**

เลขที่.........../.................

เจ้าพนักงานท้องถิ่นได้รับแจ้งจาก.........................................................................................................

เจ้าของที่ดิน/ผู้รับมอบอำนาจว่า มีความประสงค์จะทำการขุดดิน /ถมดิน /ลึก /สูง .................เมตร พื้นที่ปากบ่อ /ดินถม.........................ตารางเมตร ในโฉนดที่ดนิ /น.ส.3/น.ส.3/ส.ค.1 เลขที่..............................................หรือเอกสารสิทธิ์ในที่ดิน ที่มีชื่อเรียกอย่างอื่น.................................................ที่ถนน..........................................

หมู่ที่........ตำบล/แขวง..................................อำเภอ/เขต...................................จังหวัด .....................................

ซึ่งอยู่ในเขต..................อบต.เมืองทุ่ง..................โดย..........................................................................................

เป็นเจ้าของที่ดิน กำหนดแล้วเสร็จ................วัน มี.............................................................. เป็นผู้ออกแบบและคำนวณ และ........................................................................เป็นผู้ควบคุมงาน พร้อมเอกสารหลักฐานต่างๆแล้ว

**เจ้าพนักงานท้องถิ่นได้ตรวจสอบปรากฏว่า**

1.  ไม่ถูกต้อง ให้ผู้แจ้งแก้ไขให้ถูกต้องภายในเจ็ดวัน นับแต่วันที่ผู้แจ้งได้รับแจ้งให้แก้ไขจากเจ้าพนักงาน ท้องถิ่น หากไม่สามารถแก้ไขภายในกำหนดจะเสียสิทธิ์ การนับระยะเวลาที่เจ้าพนักงานท้องถิ่นที่จะต้องปฏิบัติ

ตามมาตรา 17 วรรคหนึ่งโดยมีรายการแก้ไข ดังนี้

............................................................................................................................................................................

............................................................................................................................................................................

2.  ถูกต้อง ให้ผู้แจ้งเริ่มต้นทำการขุดดิน /ถมดิน ได้ตั้งแต่วันที่...........เดือน...............................พ.ศ……………

จนถึงวันที่.......เดือน..............................พ.ศ.................และได้รับค่าธรรมเนียม..........................บาท

ค่าใช้จ่าย..............บาท รวมทั้งสิ้น.....................................บาท (.......................................................................)

ออกให้ ณ วันที่.........เดือน....................................พ.ศ........................

**หมายเหตุ**

1. ข้อความใดไม่ใช้ให้ขีดฆ่า 2. ใสเครื่องหมาย / ในช่อง 

**คำเตือน** ผู้ขุดดิน/ถมดิน หรือเจ้าของที่ดินมีหน้าที่ที่จะต้องปฏิบัติ ดังนี้

(1) ตามแผนผัง บริเวณ แบบแปลน และรายการประกอบแบบแปลน

(2) ตามมาตรา 19 มาตรา 20 มาตรา 21 และมาตรา 25

(3) ตามคำสั่งของเจ้าพนักงานท้องถิ่น/พนักงานเจ้าหน้าที่

(4) การฝ่าฝืน (1) –(3) อาจมีโทษปรับ โทษจำ หรือทั้งจำทั้งปรับแล้วแต่กรณี

(ลงลายมือชื่อ)................................................................

(.........................................................)

ตำแหน่ง .....................................................................

**ด.3**

**หนังสือแสดงความยินยอมของเจ้าของที่ดิน**

**(ในกรณีเจ้าของที่ดินให้บุคคลอื่นเป็นผู้แจ้งการขุดดิน/ถมดิน**)

ข้าพเจ้า.............................................................อยู่บ้านเลขที่.....................ตรอก/ซอย...........................

ถนน..........................................หมู่ที่.......ตำบล/แขวง...............................อำเภอ/เขต.........................................จังหวัด....................................รหัสไปรษณีย์.........................................โทรศัพท์..................................................

เป็นเจ้าของที่ดิน โฉนด/น.ส.3/น.ส.3ก/ส.ค.1 เลขที่............................................................................................

หรือเอกสารสิทธิ์ที่มีชื่อเรียกอย่างอื่น...........................................ที่ถนน............................หมู่ที่..........................

ตำบล/แขวง........................................อำเภอ/เขต...........................................จังหวัด..........................................

ยินยอมให้.............................................................................................................................................................

เป็นผู้แจ้งการขุดดิน/ถมดิน ลึก /สูง ........เมตร พื้นที่ปากบ่อ /ถมดิน .........ตารางเมตร ที่ถนน..........................

หมู่ที่.............ตำบล/แขวง...............................อำเภอ/เขต.................................จังหวัด ......................................

ซึ่งอยู่ในเขต........................อบต. เมืองทุ่ง............................เพื่อใช้ประกอบการแจ้งการขุดดิน/ถมดินต่อ

เจ้าพนักงานท้องถิ่น จึงทำหนังสือฉบับนี้ไว้เป็นหลักฐาน

(ลงชื่อ).........................................................เจ้าของที่ดิน

(.....................................................)

(ลงชื่อ).........................................................ผู้แจ้ง

(.....................................................)

(ลงชื่อ).......................................................พยาน

(.....................................................)

(ลงชื่อ).......................................................พยาน

(.....................................................)

ด.4

ติดอากร

แสตมป์ 5 บาท

**หนังสือมอบอำนาจ**

**(ใช้ในกรณีผู้แจ้งการขุดดิน/ถมดิน ให้บุคคลอื่นยื่นใบแจ้งการขุดดิน/ถมดินต่อเจ้าพนักงานท้องถิ่น)**

ข้าพเจ้า.............................................................อยู่บ้านเลขที่............ตรอก/ซอย....................................ถนน............................... หมู่ที่.........ตาบล/แขวง........................................อาเภอ/เขต.......................................จังหวัด.........................................รหัสไปรษณีย์...................................โทรศัพท์..................................................

ขอมอบอำนาจให้............................................................... อยู่บ้านเลขที่.............ตรอก/ซอย..............................ถนน................................. หมู่ที่..........ตาบล/แขวง.....................................อาเภอ/เขต.......................................จังหวัด........................................ รหัสไปรษณีย์..........................................โทรศัพท์ ..........................................เป็นผู้นำส่งใบแจ้งการขุดดิน/ถมดิน หรือติดต่อกับเจ้าหน้าที่ของ อบต.เมืองทุ่ง ในเรื่องที่เกี่ยวข้องกับการแจ้งการขุดดิน/ถมดินต่อเจ้าพนักงานท้องถิ่นโดยให้ถือว่าการกระทำใดๆ ตามข้อความข้างต้นของ…………………………………................................เสมือนหนึ่งเป็นการกระทำของข้าพเจ้า

(ลงชื่อ)...................................................ผู้มอบอำนาจ

(.................................................)

(ลงชื่อ)...............................................ผู้รับมอบอำนาจ

(..................................................)

(ลงชื่อ)................................................พยาน

(...................................................)

(ลงชื่อ)................................................พยาน

(............................................)

ด.5

**หนังสือรับรองของผู้ประกอบวิชาชีพวิศวกรรมควบคุม**

ข้าพเจ้า..................................................................อยู่บ้านเลขที่..............ตรอก/ซอย............................ถนน......................................หมู่ที่................ตำบล/แขวง...........................อำเภอ/เขต.....................................จังหวัด .........................................รหัส ไปรษณีย์.........................................โทรศัพท์........................................

ได้รับใบอนุญาตเป็นผู้ประกอบวิชาชีพวิศวกรรมควบคุม ประเภท............................เลขทะเบียน.......................

ตั้งแต่วันที่.............เดือน.......................พ.ศ...............ถึง วันที่.........เดือน.....................พ.ศ.................................

เป็นผู้ออกแบบและคำนวณ/ผู้ควบคุมงาน การขุดดิน /ถมดิน ลึก/สูง ..............................................เมตร พื้นที่

ปากบ่อ /ถมดิน ...................ตารางเมตร ในโฉนดที่ดิน /น.ส.3/น.ส.3ก/ส.ค.1 เลขที่........................................

หรือเอกสารสิทธิ์ในที่ดิน ที่มีชื่อเรียกอย่างอื่น.....................................................................................................

ที่ถนน..............................หมู่ที่...............ตำบล/แขวง..........................................อำเภอ/เขต..............................

จังหวัด ..........................ซึ่งอยู่ในเขต....................อบต.เมืองทุ่ง.............................................

ให้กับ ..................................................................(ชื่อผู้แจ้ง)

(ลงชื่อ)......................................................ผู้ออกแบบและคำนวณ/ผู้ควบคุมงาน

(.....................................................)

(ลงชื่อ)......................................................ผู้แจ้ง

(.....................................................)

(ลงชื่อ).....................................................พยาน

(....................................................)

(ลงชื่อ).....................................................พยาน

(.....................................................)